Krediidihinnangu koostamisel arvestatakse erivalemi alusel kokkuvõtlikult mitmete kriteeriumidega, näiteks krediidiajalugu, sissetuleku ja väljaminekute suhe, tööstaaž praegusel töökohal, sissetulekuallika liik ja muud tegurid. Igale kliendile tehakse individuaalne krediidihinnang. Selle alusel määrab pank, kui suur on isiku krediidivõimelisus ning millist intressimäära ja milliseid laenuteenuseid talle võimaldatakse.
Kui taotletakse väikelaenu, kontrollib pank esitatud andmeid. Kontrollitakse ankeedis märgitud sissetulekut ja maksehäireid. Kui võlgnevus on vanem kui kaks aastat, on krediidihinnang parem kui hiljutise või praeguse võlgnevuse korral. See tähendab, et kõigil on võimalik parandada oma krediidihinnangut, tasudes oma võlgnevused.